CELEX: 62011TN0183
Language: hu
Date: 2011-03-28 00:00:00
Title: T-183/11. sz. ügy: 2011. március 28-án benyújtott kereset — MIP Metro kontra OHIM — Jacinto (My Little Bear)

14.5.2011   
            
            
               HU
            
            
               Az Európai Unió Hivatalos Lapja
            
            
               C 145/37
            
         2011. március 28-án benyújtott kereset — MIP Metro kontra OHIM — Jacinto (My Little Bear)
   (T-183/11. sz. ügy)
   2011/C 145/62
   A keresetlevél nyelve: angol
   
      Felek
   
   
      Felperes: MIP Metro Group Intellectual Property GmbH & Co. KG (Düsseldorf, Németország) (képviselők: J.-C. Plate és R. Kaase ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Manuel Jacinto, Lda (S. Paio de Oleiros, Portugália)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               függessze fel az eljárást a portugál védjegyhivatalnak a felperes 2011. március 23-án benyújtott, a 384674. sz. korábbi portugál védjegy törlése iránti kérelme tárgyában való végleges határozathozataláig;
            
         
               —
            
            
               amennyiben az eljárás felfüggesztése iránti kérelemnek nem ad helyt, folytassa az eljárást; és
            
         
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának az R 494/2010-1. sz. ügyben 2011. január 20-án hozott határozatát; és
            
         
               —
            
            
               az alperest kötelezze a költségek viselésére, beleértve a fellebbezési eljárás költségeit is.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A barna, fekete, fehér és piros színű „My Little Bear” ábrás védjegy a 12., 18., 20., 24., 25. és 28. osztályba tartozó áruk vonatkozásában — W00962622. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: A 384674. sz. „Little Bear” portugál ábrás védjegy a 18. osztályba tartozó áruk vonatkozásában.
   
      A felszólalási osztály határozata: A felszólalási osztály az összes vitatott áru vonatkozásában elutasította a lajstromozás iránti kérelmet.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács helytelenül vélte úgy, hogy fennáll az összetévesztés veszélye a bejelentett és a megtámadott védjegy között tekintettel arra, hogy az összetett védjegyekben a szóelemek a meghatározó elemek.